CELEX: 62015CA0535
Language: lt
Date: 2017-04-27 00:00:00
Title: Byla C-535/15: 2017 m. balandžio 27 d. Teisingumo Teismo (trečioji kolegija) sprendimas byloje (Bundesverwaltungsgericht (Vokietija) prašymas priimti prejudicinį sprendimą) Freie und Hansestadt Hamburg/Jost Pinckernelle (Prašymas priimti prejudicinį sprendimą — Cheminių medžiagų registracija, įvertinimas, autorizacija ir apribojimai — Reglamentas (EB) Nr. 1907/2006 (REACH reglamentas) — Bendroji pareiga registruoti ir informacijai keliami reikalavimai — Neįregistruotos cheminės medžiagos — Neįregistruotų cheminių medžiagų eksportas iš Europos Sąjungos teritorijos)

26.6.2017   
            
            
               LT
            
            
               Europos Sąjungos oficialusis leidinys
            
            
               C 202/3
            
         2017 m. balandžio 27 d. Teisingumo Teismo (trečioji kolegija) sprendimas byloje (Bundesverwaltungsgericht (Vokietija) prašymas priimti prejudicinį sprendimą) Freie und Hansestadt Hamburg/Jost Pinckernelle
   
   (Byla C-535/15) (1)
   
   ((Prašymas priimti prejudicinį sprendimą - Cheminių medžiagų registracija, įvertinimas, autorizacija ir apribojimai - Reglamentas (EB) Nr. 1907/2006 (REACH reglamentas) - Bendroji pareiga registruoti ir informacijai keliami reikalavimai - Neįregistruotos cheminės medžiagos - Neįregistruotų cheminių medžiagų eksportas iš Europos Sąjungos teritorijos))
   (2017/C 202/04)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesverwaltungsgericht
   
   
      Šalys pagrindinėje byloje
   
   
      Kasatorius: Freie und Hansestadt Hamburg
   
   
      Kita kasacinio proceso šalis: Jost Pinckernelle
   
   
      dalyvaujant: Vertreter des Bundesinteresses beim Bundesverwaltungsgericht
   
   
      Rezoliucinė dalis
   
   2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB, 5 straipsnį, siejamą su šio reglamento 3 straipsnio 12 punktu, reikia aiškinti taip, kad cheminės medžiagos, kurios pagal minėtą reglamentą nebuvo įregistruotos jas importuojant į Sąjungos teritoriją, gali būti eksportuojamos iš šios teritorijos.
   
      (1)  OL C 7, 2016 1 11.